巨石陣

巨石陣係英國倫敦西南百幾公里嘅梭士巴利平原上面嘅一噠史前遺跡。巨石陣係由一些條形巨石圍成圓陣組成嘅。

關於巨石陣嘅年代，至今都係有爭議。但係大多數史學家都相信，巨石陣係喺公元前2500年到公元前2000年之間建造嘅。1986年「巨石陣、埃夫巴利同相關遺址」被列為世界文化遺產。

至於巨石陣係乜嘢人起、點樣起同埋起嚟做乜，到家陣都重未確定。

歷史 
考古證明，巨石陣嘅修建係分幾個唔同嘅階段去完成嘅。大約喺公元前3100年嘅時候，開始咗第一階段嘅修建。首先係修建環形嘅溝渠同埋土台。由藍砂岩排列成兩個圓環，係巨石陣嘅雛形。喺公元前2100年至公元前1900年，修建咗通往中央條路。又建成咗規模龐大嘅巨石陣：以巨石為柱，頂上則橫臥巨石為楣。構成直徑 30 米左右嘅圓環。而其後嘅 500 年間，巨石嘅位置曾經被不厭其煩咁樣重新排列，就形成咗今日嘅格局。

英國史
英國古蹟
英國世界遺產
英國風景區